laion/Wikipedia-Exotic huggingface dataset:
יחיא א-שהרי

יחיא סולימאן עלי א-שהרי (בערבית: يحيى سليمان علي الشهري; נולד ב-26 ביוני 1990) הוא כדורגלן סעודי המשחק בא-ראד מליגת העל הסעודית בעמדת הקיצוני. א-שהרי התחיל את הקריירה שלו במחלקת הנוער של אל-איתיפאק, ובגיל 20 הצטרף לקבוצה הבוגרת. ב-1 ביוני 2013 חתם בא-נסר תמורת 48 מיליון ריאל סעודי, והפך לכדורגלן היקר בתולדות הכדורגל הסעודי. לזכותו של א-שהרי, שתי אליפויות וגביע אחד במדי הקבוצה. בינואר 2018 הושאל ללגנס מליגת העל הספרדית, כחלק מהסכם בין ההתאחדות לכדורגל בערב הסעודית להתאחדות לכדורגל בספרד לפיו יושאלו מספר שחקנים מובילים מנבחרת ערב הסעודית לליגה הספרדית, על מנת שיישתפרו לקראת מונדיאל 2018. בלגנס, א-שהרי לא קיבל דקות משחק ובסיום העונה חזר לא-נסר. בצעירותו, א-שהרי שיחק בכל הנבחרות הצעירות של ערב הסעודית. ב-14 באוקטובר 2009, א-שהרי ערך את הופעת הבכורה שלו בנבחרת ערב הסעודית במשחק ידידות נגד תוניסיה. א-שהרי נכלל בסגל הנבחרת לקראת גביע אסיה בכדורגל 2015, מונדיאל 2018 וגביע אסיה בכדורגל 2019. א-נסר ליגת העל הסעודית: 2013/2014, 2014/2015 גביע כתר הנסיך הסעודי: 2013/2014 מדיה וקבצים בנושא יחיא א-שהרי בוויקישיתוף יחיא א-שהרי, באתר Transfermarkt יחיא א-שהרי, באתר Soccerway יחיא א-שהרי, באתר WorldFootball.net יחיא א-שהרי, באתר National Football Teams יחיא א-שהרי, באתר FootballDatabase.eu יחיא א-שהרי, באתר ESPN
ישראל באולימפיאדת הנוער לוזאן (2020)

אולימפיאדת הנוער לוזאן היא משחקי החורף האולימפיים לנוער ה-3 שנערכו בין 9 בינואר ל-22 בינואר בעיר לוזאן, שווייץ. המשלחת הישראלית מנתה שלושה ספורטאים שהתחרו בשלושה ענפי ספורט: ההחלקה האמנותית, סקי אלפיני וסקי בסגנון חופשי. המחליק האומנתי, ניקיטה קובלנקו, נשא את דגל ישראל בטקס הפתיחה. הגולשת האלפינית, נועה סולוש, זכתה במדליית כסף במסלול המשולב ובמדליית ארד במסלול הסופר G. אלו מדליות החורף האולימפית הראשונות של ישראל. המשלחת מנתה שלושה ספורטאים שהתחרו בשלושה ענפי ספורט. המחליקים, היילי קופס וארטיום צוגלין, הבטיחו למשלחת הישראלית מקום בתחרות החלקה לזוגות לאחר שסיימו במקום השביעי באליפות העולם לנוער בהחלקה אמנותית לשנת 2019. הוועד האולימפי הישראלי ויתר על המקום בתחרות הזוגות. אולם בתחרות הגרנד פרי, זכתה ישראל בכרטיס לתחרות היחידים. ניקיטה קובלנקו נבחר לייצג את ישראל. בנים נועה סולוש ייצגה את ישראל. בנות המקצה ה-1 הוא סופר G והמקצה ה-2 הוא סלאלום. מריה צ'רבקובסקיה ייצגה את ישראל במקצוע הסקי קרוס. מדיה וקבצים בנושא ישראל באולימפיאדת הנוער לוזאן בוויקישיתוף אורן אהרוני, מדליה שנייה: נועה סזולוס זכתה בכסף, באתר ynet, 11 בינואר 2020 הוועד האולימפי בישראל, שלושה ספורטאים ישראלים צעירים יוצאים למשחקי החורף האולימפיים לנוער בלוזאן, באתר הוועד האולימפי בישראל, ‏7 בינואר 2020 "ISU Communication 2235 - Provisional Quota places Figure Skating & Speed Skating / Final Quota places Short Track Speed Skating". איגוד ההחלקה הבינלאומי. 3 באפריל 2019. נבדק ב-28 ביוני 2019. {{cite web}}: (עזרה)
הבחירות המקדימות במרצ (2019)

הבחירות לראשות מפלגת מרצ נערכו ב-27 ביוני 2019 בוועידת המפלגה, על אף שהבחירות הקודמות לראשות מרצ נערכו ב-2018, וזאת בשל סעיף 42.2 בתקנון המפלגה, שקובע כי אם יהיו שתי מערכות בחירות לכנסת במהלך כהונתו של יו"ר אז יתקיימו בחירות נוספות ליו"ר המפלגה. הפריימריז לבחירת שאר חברי הרשימה לקראת הבחירות לכנסת העשרים ושתיים התקיימו ב-11 ביולי, וגם הם נערכו בוועידת המפלגה. כחלק מחוקי מפלגת מרצ, נקבע שאם בתקופת כהונת יושב ראש המפלגה מתקיימות בחירות נוספות לכנסת, ועידת המפלגה תבחר את פורום קיום הבחירות המקדימות של מועמדיה לכנסת (פריימריז) ואת יושב הראש שלה בפעם הנוספת. הועידה בחרה לקיים את הבחירות במסגרת הוועידה. בבחירות אלו, בניגוד לבחירות קודמות, רק חברי הוועידה, כאלף איש, היו זכאים להצביע בבחירות. ב-24 ביוני התאפשרה הצבעה מוקדמת של חברי הוועידה, וב-27 ביוני התקיימה ההצבעה במועדה המתוכנן. בדומה להצבעות קודמות, גם בהצבעה זו הבחירות נעשו באמצעות מערכת ממוחשבת. חמישה מועמדים הציגו את מועמדותם ושניים מתוכם פרשו לאחר מכן. אלה שנותרו במירוץ: תמר זנדברג – יו"ר המפלגה וחברת הכנסת. ניצן הורוביץ – חבר המפלגה וחבר הכנסת לשעבר. דוד קשני – התמודד ב-2018 על ראשות המפלגה. מוסי רז ועיסאווי פריג' – רצו ביחד, במתכונת של שני יושבי ראש – אחד יהודי ואחד ערבי. לאחר פרישתם הכריזו על תמיכה בתמר זנדברג. הבחירות לרשימת המפלגה התקיימו בוועידת המפלגה באקספו תל אביב שנערכה ב-11 ביולי, זאת בהתאם לתקנון המפלגה. על שיטת הבחירות וניהולן מופקדת ועדת הבחירות של המפלגה. שיטת הבחירה מבוססת על מבנה של חמישיות, כאשר כל מתמודד מחליט האם הוא מתמודד רק לחמישייה מסוימת או לשתיים עוקבות מתוך שלוש חמישיות אפשריות. כל מצביע מדרג ארבע שמות בכל חמישייה כאשר מקום 1 מקבל 6 נקודות, מקום 2 מקבל 5 נק', מקום 3 מקבל 4 נק' ומקום 4 מקבל 3 נק'. היה ומתמודד לא מקבל ניקוד מספיק כדי להיכנס לאותה חמישייה אזי הוא נושר מהרשימה לכנסת, אלא אם כן הוא בחר להתמודד גם בחמישייה הבאה אחריה ואז כל הקולות שהצביעו לו בחמישייה הגבוהה יותר נותנים 6 נק' בחמישייה ההיא. בהתאם לתקנון המפלגה, מובטח 40% ייצוג לכל מגדר, כך שמקרה הצורך יוקפצו נשים או גברים אל מקומות 3 ו-5 בכל חמישייה על מנת לאזן. הרשימה שלהלן מציינת את המועמדים שכבר הצהירו כי יתמודדו לרשימה. לאחר פרסום רשימת המתמודדים יצוין לאילו חמישיות בחר כל מתמודד להציג את מועמדותו: כולל שיקלול הקולות מהחמישייה הראשונה כולל שיקלול הקולות מהחמישייה השנייה החל ממקום 2, אחרי היו"ר מקרא לצבעים:   לא התמודד בחמישייה   המנצח בחמישייה, לאחר העברת הניקוד מהחמישייה שמעליו במקרה הצורך   נפל מהחמישייה, אך מתמודד בחמישייה מתחת והניקוד מועבר אליה מועמדים נוספים שלא נכנסו לרשימה הם: ערפאת אסמעיל, עבדאללטף חמאדה סוידאן, אידריס מואסי, רועי קיבריק, עפרה קפלן, עידן רז, ג'מיל חאג' יחיא, עומימה חאמד, אורן טוקטלי, דוד מזרחי, חסן אלהוזייל, אליאס מטאנס, ארטורו פרידמן, יוסף קבהא, דוד קשני, יוסף נסאר ומאזן אבו סיאם. תקנון מרצ, באתר המפלגה יהונתן ליס, כישלון לזנדברג: ועידת מרצ תקבע את זהות יו"ר המפלגה ואת הרכב הרשימה לכנסת, באתר הארץ, 16 ביוני 2019 דני זקן, ‏הורוביץ ניצח את זנדברג בבחירות לראשות מרצ, באתר גלובס, 27 ביוני 2019 יהונתן ליס, עיסאווי פריג' ומוסי רז הסירו מועמדותם לראשות מרצ והודיעו על תמיכה בזנדברג, באתר הארץ, 17 ביוני 2019 במת המועמדים והמועמדות – בחירות מקדימות לרשימת מרצ לכנסת ה-22, באתר מרצ (נצפה ב-7 ביולי 2019) תוצאות הצבעה לרשימת מרצ לכנסת ה-22, באתר מרצ (נצפה ב-12 ביולי 2019)
Barbie Tingz

Barbie Tingz (בעברית: דברים של ברביות) הוא סינגל שהוקלט על ידי הראפרית ניקי מינאז' מתוך אלבומה הרביעי, Queen. השיר יצא לאור ב-12 באפריל 2018, כסינגל מתוך האלבום, על ידי חברות התקליטים יאנג מאני וקאש מאני. עם יציאתו נכנס השיר אל המקום ה-25 במצעד הבילבורד הוט 100. השיר נכתב על ידי ניקי מיאנז' וג'רמי ריד והופק על ידי אותם השניים גם כן. איגוד תעשיית ההקלטות האמריקאי העניק לשיר את תואר הזהב, על מכירות של למעלה מחצי מיליון עותקים בארצות הברית בלבד. בסמוך לצאתו, עלה השיר לרשת הזרמת המדיה ספוטיפיי. מידע על הסינגל "Barbie Tingz" באתר מיוזיק בריינז מידע על היצירה "Barbie Tingz" באתר Discogs סרטון השיר "Barbie Tingz" באתר יוטיוב Nicki Minaj details new album, drops two new singles, 'Chun-Li' and 'Barbie Tingz', EW.com (באנגלית) Ryan Reed, Ryan Reed, Watch Nicki Minaj's Vivid 'Chun-Li,' 'Barbie Tingz' Videos, Rolling Stone, ‏2018-05-04 (באנגלית) Nicki Minaj Chart History, Billboard Nicki Minaj – Barbie Tingz (באנגלית), נבדק ב-2019-06-28 Gold & Platinum, RIAA (באנגלית) Barbie Tingz, נבדק ב-2019-06-28 "Gold & Platinum - RIAA". RIAA (באנגלית אמריקאית). נבדק ב-2018-11-26.
Good Form

Good Form (בעברית: צורה טובה) הוא סינגל שהוקלט על ידי הראפרית הטרינידדית ניקי מינאז', ביחד עם הראפר האמריקאי ליל ויין, מתוך אלבומה הרביעי, Queen. השיר יצא לאור ב-29 בנובמבר 2018, כסינגל מתוך האלבום, על ידי חברות התקליטים יאנג מאני, ריפבליק רקורדס וקאש מאני. עם יציאתו נכנס השיר אל המקום ה-60 במצעד הבילבורד הוט 100. במקור, יצא השיר ללא ליל ויין, אך כאשר הוציאה מינאז' את השיר כסינגל, הוחלט כי ליל ויין יצטרף לשיר. ב-4 בנובמבר 2018, הופיעה מינאז' עם השיר ועם "Woman Like Me", שהוציאה באותו הזמן ביחד עם ליטל מיקס. בסמוך לצאתו, עלה השיר לרשת הזרמת המדיה ספוטיפיי. מילות השיר "Good Form" באתר Genius סרטון השיר "Good Form" באתר יוטיוב Queen (Deluxe) by Nicki Minaj, nickiminaj.lnk.to Top 40 Rhythmic Future Releases | R&B Song and Hip-Hop Music Release Dates | ..., web.archive.org, ‏2018-12-02 Nicki Minaj Chart History, Billboard Here Are the Credits for Nicki Minaj's 'Queen' Album, Complex (באנגלית) Good Form (Original Mix) by Nicki Minaj on Beatport, www.beatport.com Abigail Malbon, Nicki Minaj and Little Mix blew fans away with their EMAs performance, Cosmopolitan, ‏2018-11-05 (באנגלית) Nicki Minaj And Lil Wayne's "Good Form" Music Video Is An Eyegasm, BreatheHeavy.com, ‏2018-11-29 (באנגלית) "Good Form on iTunes". "Good Form on Spotify". "Top 40-Rhythmic Future Releases". All Access. אורכב מ-המקור ב-2 בדצמבר 2018. {{cite web}}: (עזרה)
חיים גוגנהיימר

חיים (היינריך) וולטר גוגנהיימר (באנגלית: Heinrich Walter Guggenheimer; ‏21 ביולי 1924 – 4 במרץ 2021) היה פרופסור למתמטיקה יהודי-אמריקאי יליד גרמניה שעסק בגאומטריה, טופולוגיה, גאומטריה אלגברית וקמירות. הוא פרסם גם כמה ספרים בתחום חקר היהדות, ביניהם תרגום ופירוש של כל התלמוד הירושלמי לאנגלית. חיים (היינריך) גוגנהיימר נולד ב-21 ביולי 1924 בנירנברג, גרמניה. הוא בנם של מרגריט בלוך וזיגפריד גוגנהיימר. הוא למד במכון הטכנולוגי של ציריך, וקיבל את תעודתו ב-1947 ואת הסמכתו כד"ר למדעים בשנת 1951. הדוקטורט שלו היה תחת הכותרת "על יריעות אנליטיות מורכבות עם מדד קלר". ופורסם בגרמנית בכתב העט המתמטי החשוב Commentarii Mathematici Helvetici. גוגנהיימר החל את הקריירה שלו באוניברסיטה העברית כמרצה בשנים 1954–1956 ולאחר מכן היה פרופסור באוניברסיטת בר-אילן בשנים 1956–1959. ב-1959 היגר לארצות הברית שם הפך לאזרח ב-1965. משרתו הראשונה הייתה באוניברסיטת וושינגטון סטייט, שם הוא היה פרופסור חבר. לאחר כשנה הוא עבר לאוניברסיטת מינסוטה, שם הפך לפרופסור מן המניין ב־1962. בעודו במינסוטה כתב את ספרו "גאומטריה דיפרנציאלית" (1963), ספר לימוד המטפל ב"בעיות קלאסיות בשיטות מודרניות". לדברי רוברט הרמן בשנת 1977 "מבין המחקרים של היום, הטוב ביותר מנקודת המבט של תוכנית ארלנגן הוא "גאומטריה דיפרנציאלית" של היינריך גוגנהיימר". בשנת 1967 פרסם גוגנהיימר את ספרו "גאומטריה מישורית וקבוצותיה" (בהוצאת הולדן דיי), ועבר לניו יורק כדי ללמד באוניברסיטה הפוליטכנית, שנקראת היום בית ספר טנדון להנדסה שבאוניברסיטת ניו יורק. בשנת 1977 פרסם את ספרו "גאומטריה יישומית: קימור גלובלי ומקומי". עד 1995 גוגנהיימר פרסם באופן קבוע מאמרים בכתבי עת מתמטיים שונים. כמפקח על לימודים לתואר שני במינסוטה ובניו יורק, היו לו שישה סטודנטים שעברו לדוקטורט עם תזות בפיקוחו, שניים במינסוטה וארבעה בניו יורק. גוגנהיימר תרם רבות גם בתחום מחקר מדעי היהדות. ב-1966 כתב את המאמר "בעיות לוגיות במסורת היהודית". בשנת 1992 כתב גוגנהיימר ביחד עם אשתו חוה את "שמות משפחה יהודיים ומוצאם" וב-1995 כתב גוגנהיימר הגדה לפסח, העושה השוואות בין נוסחי ההגדה השונים וכן נושאת פירוש נרחב על סדר ההגדה. בשנת 2005 פרסם גוגנהיימר תרגום ופירוש למדרש סדר עולם. בין השנים 2000 ל-2015 גוגנהיימר פרסם 17 כרכים של תרגום ופירוש מחקריים על כל התלמוד ירושלמי באנגלית בהוצאת דה גרויטר. בשנת 2018 הוציא פירוש קצר על התורה באנגלית בהוצאת כתב האמריקאית. נפטר ב-4 במרץ 2021. חיים גוגנהיימר, באתר פרויקט הגנאלוגיה במתמטיקה חיים גוגנהיימר (1924-2021), דף שער בספרייה הלאומית John McCleary, Geometry from a Differentiable Viewpoint, Cambridge: Cambridge University Press, עמ' 34–44 Guggenheimer, Heinrich W., 1924-, Plane geometry and its groups, Holden-Day, 1967 Heinrich Guggenheimer - The Mathematics Genealogy Project H. Guggenheimer, Logical problems in Jewish tradition, Ph. Longworth ed. (1966) Confrontations with Judaism Guggenheimer, Eva and Heinrich author, Jewish family names & their origins : an etymological dictionary Guggenheimer, Heinrich., The Scholar's Haggadah : Ashkenazic, Sephardic, and Oriental Versions., Jason Aronson, Inc, 1998 Heinrich Guggenheimer, Seder Olam - The Rabbinic View of Biblical Chronology, Lanham MD: Rowman & Littlefield, 2005 קישור לאתר הוצאת דה גרויטר Reading the Torah, Ktav Publishing House
חומץ תפוחים

חומץ תפוחים הוא חומץ, העשוי ממיץ תפוחים מותסס, המשמש ברטבים לסלט, מרינדות, ויניגרט, שימור מזון וצ'אטני. החומץ נוצר על ידי ריסוק תפוחים וסחיטת המיץ מתוכם. חיידקים ושמרים נוספים לנוזל כדי לאתחל את תהליך התסיסה האלכוהולי, הממיר את הסוכרים לאלכוהול. בשלב תסיסה נוסף, האלכוהול מומר לחומץ בעזרת חיידקים מזן אצטובקטר שיוצרים חומצה אצטית, זו, יחד עם חומצה מאלית נותנות לו את הטעם החמוץ האופייני שלו. אין הוכחות קליניות באיכות גבוהה שצריכה קבועה של חומץ תפוחים עוזרת לשמור או להוריד במשקל גוף, או יעילה בשמירה על רמת הסוכר בדם או היפרליפידמיה. חומץ תפוחים מורכב מ-94% מים, אחוז אחד של פחמימות ואפס שומן וחלבון. בכמות של 100 גרם (מ"ל) הוא מספק 22 קלוריות, והערכים התזונתיים בו זניחים (כך על פי הטבלה התזונתית של ה-USDA). למרות ההיסטוריה של שימוש בחומץ תפוחים כמרכיב ברפואה המסורתית, לא נמצאו ראיות קליניות מוכחות התומכות בהשפעות רפואיות כלשהן (למשל, ירידה במשקל או טיפול בזיהומי עור) והשימוש בו אינו מומלץ כחלק מההנחיות הרפואיות של ארגון בריאות הציבור. כמו כן, אין ראיות מבוססות היטב לגבי השפעה חיובית שיש לחומץ תפוחים על רמת הסוכר בדם ועל רמת הכולסטרול. בליעה של חומץ תפוחים בתצורתו הנוזלית או בטבלייה כוללת סיכון לפגיעה ברקמות הרכות של הפה, הגרון, הבטן והכליות. גירוי ואדמומיות נפוצים כאשר העיניים באות במגע עם החומץ ועלול להיגרם נזק לקרנית במקרה כזה. שימוש בחומץ כתרופה לניקוי אוזניים או עיניים מסוכן מסיבה זו. בשל חומציותו, חשיפת השיניים לצריכת חומץ תפוחים לא-מזוקק עלולה לגרום לנזק לאמייל השן. על אף שכמות קטנה של חומץ תפוחים עשויה לשמש חומרי טעם וריח ייתכן שהיא איננה בטוחה לשימוש על ידי נשים בהריון או מיניקות וכן עבור ילדים. כאשר עושים שימוש בחומץ תפוחים כחומר ניקוי ביתי, יש לשים לב שלא לערבב אותו עם אקונומיקה. שילוב זה אשר עשוי לשחרר גז כלור הפוגע בדרכי הנשימה, בעיניים, באף ובגרון. מדיה וקבצים בנושא חומץ תפוחים בוויקישיתוף Apple Cider Vinegar Uses, Benefits & Dosage - Drugs.com Herbal Database, Drugs.com (באנגלית) Can apple cider vinegar help you burn fat?, Mayo Clinic (באנגלית) FoodData Central, fdc.nal.usda.gov חומץ תפוחים: משקה פלא? לא בדיוק, באתר ‏מאקו‏, 8 בינואר 2019
Keep It Together

"Keep It Together" (בעברית: "תִּתְאַפֵּס עַל עַצְמְךָ") הוא סינגל שהוקלט על ידי הזמרת-יוצרת האמריקאית מדונה, מתוך אלבום האולפן הרביעי שלה, Like a Prayer. השיר יצא לאור ב-30 בינואר 1990, כסינגל השישי והאחרון מתוך האלבום, על ידי חברות התקליטים האחים וורנר ומאבריק רקורדס. השיר הגיע למקום הראשון במצעד הסינגלים האוסטרלי, והשמיני במצעד הבילבורד הוט 100. השיר נכתב והופק על ידי מדונה וסטיבן בריי. את השיר שרה מדונה במהלך סיבוב ההופעות השני שלה, "Blond Ambition World Tour". השיר הוא שיר בסגנון הפופ, המשלב בתוכו גם את סגנון הפאנק. השיר נכלל בספיישל, Madonna Live! – Blond Ambition World Tour, ששודר ב-HBO ובסרט התיעודי שלה משנת 1991, "במיטה עם מדונה". בנוסף לכך, יצא השיר בפורמט של מקסי-סינגל, תקליט 7 אינץ', תקליט 12 אינץ', תקליטור וקלטת שמע. מדיה וקבצים בנושא Keep It Together בוויקישיתוף מידע על היצירה "Keep It Together" באתר מיוזיק בריינז סרטון השיר "Keep It Together" באתר יוטיוב Keep It Together - Madonna | Songs, Reviews, Credits, AllMusic (באנגלית) J. D. Considine, J. D. Considine, Like A Prayer, Rolling Stone, ‏1989-04-06 (באנגלית) australian-charts.com - Madonna - Vogue, australian-charts.com Madonna Chart History, Billboard Madonna – Keep It Together (באנגלית), נבדק ב-2019-06-28 Madonna Average Setlists of tour: Blond Ambition World Tour | setlist.fm, www.setlist.fm Christopher R. Weingarten,David Browne,Jon Dolan,Brittany Spanos,Kory Grow,Patrick Doyle,Andy Greene,Steve Knopper,Rob Sheffield, Rolling Stone, The 50 Greatest Concerts of the Last 50 Years, Rolling Stone, ‏2017-06-12 (באנגלית) MadonnaUnusual (2010-11-30), Madonna - Keep It Together (Album Version), נבדק ב-2019-06-28 Live Madonna show suggests HBO's own `Blond Ambition', web.archive.org, ‏2012-06-19 Madonna - Keep It Together, Discogs (באנגלית) ARIA - landing, www.aria.com.au Gold & Platinum, RIAA (באנגלית)
Nobody Knows Me

Nobody Knows Me (בעברית: אף אחד לא מכיר אותי) הוא סינגל שיווקי שהוקלט על ידי הזמרת-יוצרת האמריקאית מדונה, מתוך אלבומה התשיעי, American Life. השיר יצא לאור ב-15 באוקטובר 2003, כסינגל שיווקי מתוך האלבום, על ידי חברות התקליטים האחים וורנר ומאבריק רקורדס. השיר הגיע למקום הרביעי במצעד שירי הדאנס קלאב. השיר נכתב והופק על ידי מדונה ומירווה אחמדזאי. בנוסף לכך, שולב השיר ביחד עם "Nothing Fails", בגרסה מיוחדת אשר נשלה אל הרדיו ואף הצליחה להגיע אל המקום הראשון במצעד שירי הדאנס המסחריים של בילבורד. עם השיר הופיעה מדונה במהלך סיבוב ההופעות השישי שלה, "Re-Invention World Tour". מדיה וקבצים בנושא Nobody Knows Me בוויקישיתוף מידע על היצירה "Nobody Knows Me" באתר מיוזיק בריינז סרטון השיר "Nobody Knows Me" באתר יוטיוב Teather, David (2004-06-16). "Madonna ends her Maverick era". The Guardian (באנגלית בריטית). ISSN 0261-3077. נבדק ב-2019-06-28. A. B. C. News, Entertainment, ABC News (באנגלית) Madonna Chart History, Billboard Nielsen Business Media Inc, Billboard, Nielsen Business Media, Inc., 2004-04-03. (באנגלית) Consumer Price Index (Estimate) 1800- | Federal Reserve Bank of Minneapolis, www.minneapolisfed.org (ארכיון)
Terrence Loves You

Terrence Loves You (בעברית: טרנס אוהב אותך) הוא סינגל שיווקי שהוקלט על ידי הזמרת-יוצרת האמריקאית לנה דל ריי, מתוך אלבומה הרביעי, Honeymoon. השיר יצא לאור ב-21 באוגוסט 2015, כסינגל השיווקי הראשון מתוך האלבום על ידי חברות התקליטים אינטרסקופ ופולידור. השיר הגיע למקום ה-188 במצעד הסינגלים הבריטי. השיר נכתב על ידי לנה דל ריי ביחד עם ריק נואלס, והופק על ידי דל ריי, נואלס וקירון מנדזיס. בשונה משאר שירי האלבום Honeymoon, השיר הוא שיר בסגנון הג'אז. זוהי אחת מהפעמים הראשונות בהן דל ריי הוציאה שיר בסגנון זה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-28 מיליון השמעות. האודיו הרשמי של השיר אשר הועלה לערוץ היוטיוב של לנה דל ריי צבר למעלה מ-11 מיליון צפיות. מידע על היצירה "Terrence Loves You" באתר מיוזיק בריינז מידע על הסינגל "Terrence Loves You" באתר מיוזיק בריינז מידע על היצירה "Terrence Loves You" באתר Discogs סרטון השיר "Terrence Loves You" באתר יוטיוב Terrence Loves You, נבדק ב-2019-06-28 Lana Del Rey's "Terrence Loves You": Hear Her Favorite 'Honeymoon' Track, idolator, ‏2015-08-21 Ryan Reed, Ryan Reed, Hear Lana Del Rey's Hypnotic New Song, Rolling Stone, ‏2015-08-21 (באנגלית) www.zobbel.de/cluk Lana Del Rey – Terrence Loves You (באנגלית), נבדק ב-2019-06-28 LanaDelReyVEVO (2015-08-21), Lana Del Rey - Terrence Loves You (Official Audio), נבדק ב-2019-06-28 Honeymoon, נבדק ב-2020-04-06
Honeymoon (שיר)

Honeymoon (בעברית: ירח דבש) הוא סינגל שיווקי שהוקלט על ידי הזמרת-יוצרת האמריקאית לנה דל ריי, מתוך אלבומה הרביעי, Honeymoon. השיר יצא לאור ב-7 בספטמבר 2015, כסינגל השיווקי השני מתוך האלבום על ידי חברות התקליטים אינטרסקופ ופולידור. השיר הגיע למקום ה-154 במצעד השירים שבצרפת. השיר נכתב על ידי לנה דל ריי ביחד עם ריק נואלס, והופק על ידי דל ריי, נואלס וקירון מנדזיס, בדומה לסינגל השיווקי הראשון מתוך האלבום, "Terrence Loves You". השיר הוא שיר בסגנון הבארוק פופ, המשלב בתוכו גם את סגנון הווייט סול. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-38 מיליון השמעות. האודיו הרשמי של השיר אשר הועלה לערוץ היוטיוב של לנה דל ריי צבר למעלה מ-12 מיליון צפיות. מידע על היצירה "Honeymoon" באתר מיוזיק בריינז סרטון השיר "Honeymoon" באתר יוטיוב https://nz.7digital.com/artist/lana-del-rey/release/honeymoon/, archive.is, ‏2015-09-25 lescharts.com - Lana Del Rey - Honeymoon, lescharts.com Lana Del Rey – Honeymoon (באנגלית), נבדק ב-2019-06-28 Lana Del Rey's first full song from 'Honeymoon' is here and we're feeling it, big time, HelloGiggles (באנגלית) CBC Music, web.archive.org, ‏2016-03-01 Lizzie Plaugic, Lana Del Rey’s new single 'Honeymoon' is six minutes of meandering bliss, The Verge, ‏2015-07-14 Honeymoon, נבדק ב-2020-04-06 Lana Del Rey (2015-07-14), LANA DEL REY - HONEYMOON, נבדק ב-2019-06-28
לריסה שפיטקו

לריסה שפיטקו (ברוסית: Лариса Шепитько;‏ 6 בינואר 1938 – 2 ביולי 1979) הייתה שחקנית ובמאית קולנוע סובייטית. קיבלה פרס ברית המועצות בשנת 1979, לאחר פטירתה. לריסה שפיטקו נולדה בעיירה ארטיומובסק, אוקראינה הסובייטית (כיום אוקראינה). בשנת 1954 היא סיימה לימודי בית הספר בלבוב והחלה לימודי במאות במכון לקולנוע על שם גרסימוב במוסקבה. כבר בזמן לימודיה היא השתתפה במספר סרטים כשחקנית. בשנת 1961 היא ביימה את הסרט הראשון שלה. בעבודה על הסרט היא קיבלה עזרה מאלם קלימוב, לו נישאה מאוחר יותר. סרטה, "כנפיים", זכה ב-1966 להצלחה והשחקנית מאיה בולגקובה זכתה בפרס שחקנית השנה על תפקידה בסרט. ב-1976 ביימה שפיטקו את הסרט "בעליה" על אירועי מלחמת העולם השנייה. הסרט כמעט ונאסר על ידי הצנזורה הסובייטית, אך בסופו של דבר אושר להקרנה. הוא זכה בפרס הגדול בפסטיבל הקולנוע בריגה ובפסטיבל הסרטים הבינלאומי בברלין. בשנת 1979, בזמן הכנות לסרטה החדשה היא נהרגה בתאונת דרכים. בעלה, אלם קלימוב, השלים את בימוי הסרט והוא הוקרן בשנת 1981. לריסה שפיטקו, במסד הנתונים הקולנועיים IMDb (באנגלית) לריסה שפיטקו, באתר AllMovie (באנגלית) לריסה שפיטקו, במסד הנתונים הקולנועיים KinoPoisk (ברוסית) לריסה שפיטקו, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מיכאל הרביג

מיכאל הרביג (בגרמנית: Michael Herbig; נולד ב-29 באפריל 1968) הוא שחקן, במאי ומדבב גרמני. מיכאל הרביג נולד במינכן. החל בשנת 1992 להנחות תוכניות רדיו. מ-1997 ועד 2002 ביים והופיע בתוכנית הקומדייה "Bullyparade", ביחד עם עמיתיו כריסטיאן תרמיץ וריק קבאניאן. התוכנית התבססה על פרודיה על נושאים שונים. בהמשך, על בסיס התוכנית, צולמו גם סרטים. הראשון יצא לאור בשנת 2001 וזכה להצלחה גדולה בגרמניה (11.7 מיליון צופים). גם הסרט השני בסדרה, שהוקרן בשנת 2004, זכה להצלחה גדולה. על המשחק בסרטים הוא זכה במספר פרסים גרמנים. בשנת 2018 ביים את המותחן "בלון" בכיכובה של קרוליין שוך. מדיה וקבצים בנושא מיכאל הרביג בוויקישיתוף מיכאל הרביג, במסד הנתונים הקולנועיים IMDb (באנגלית) מיכאל הרביג, באתר AllMovie (באנגלית) מיכאל הרביג, באתר Rotten Tomatoes (באנגלית) מיכאל הרביג, במסד הנתונים הקולנועיים KinoPoisk (ברוסית) מיכאל הרביג, באתר MusicBrainz (באנגלית) מיכאל הרביג, באתר Discogs (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
וילי רוטנשטיינר

ויליבאלד (וילי) רוטנשטיינר (בגרמנית: Willibald "Willi" Ruttensteiner; נולד ב-12 בנובמבר 1962) הוא כדורגלן עבר וכיום איש עסקים ומאמן כדורגל אוסטרי. נולד בכפר וולפרן הסמוך לעיר שטייר, אוסטריה, למשפחה נוצרית. כבן השני מבין שלושה ילדים. כשחקן כדורגל נאלץ לפרוש ממשחק עקב פציעה בגיד האכילס. למד לתואר ראשון בסוציולוגיה, קיבל תעודת הוראה והחל לעבוד כמורה בבית ספר יסודי. למד לתואר שני במנהל עסקים, במסגרתו למד ניהול ספורט והוסמך כמאמן מנטלי. בתחילת דרכו המקצועית היה רוטנשטיינר מאמן בילדים ובנוער בעיירות הקרובות לעיר הולדתו וולפרן. לאחר מכן אימן את קבוצת הנוער של פ.צ לינץ, ושימש בהמשך כעוזר מאמן ומאמן בקבוצה הבוגרת ששיחקה בבונדסליגה האוסטרית. בשנת 1999 החל לעבוד בהתאחדות הכדורגל האוסטרית, ושימש כמאמן הנבחרת הצעירה במשך שבע שנים. ב-2006 מונה למנהל המקצועי של ההתאחדות האוסטרית. בתקופה זו הכדורגל האוסטרי היה בשפל. הליגה המקומית הוצפה בשחקנים זרים זולים ולא הייתה עבודה משמעותית לקידום שחקנים צעירים. באוסטריה הקים את "פרויקט 12", לקידום שחקני כדורגל צעירים במדינה. הנבחרות של אוסטריה זכו להישגים משמעותיים בהמשך: מקום שישי באליפות אירופה לנערים בשנת 2013, מקום שלישי באליפות אירופה לנוער ב-2014, השתתפות ביורו 2016 לבוגרים, וטיפוס של קרוב ל-80 מקומות בדירוג של פיפ"א. בשנת 2005 היה למאמן זמני (ממלא מקום) במשך שלושה חודשים של נבחרת אוסטריה הבוגרת.(אנ') בשנת 2011 מונה כחודש באופן רשמי במשך כמאמן של נבחרת אוסטריה הבוגרת.(אנ') בשנים 2006–2018 היה למנהל טכני בהתאחדות הכדורגל האוסטרית. ביוני 2018 מונה רוטנשטיינר לתפקיד המנהל הטכני של נבחרת ישראל בכדורגל. חוזהו עם ההתאחדות לכדורגל הוארך בשנתיים נוספות, במהלך כהונתו של כדורגלן העבר האוסטרי אנדי הרצוג כמאמנה הראשי של נבחרת ישראל בכדורגל. ביולי 2020 מונה למאמנה הראשי של נבחרת ישראל, כשאלון חזן מונה לעוזרו, ובדצמבר 2020 הוארך חוזהו עד לסיום עונת המשחקים 2021/2022. את תפקידו הקודם כמנהל הטכני של נבחרות ישראל, לקח יילה חוס ההולנדי. בפברואר 2022 סיים את תפקידו בנבחרת ישראל. רוטנשטיינר נשוי, ואב לשתי בנות. מדיה וקבצים בנושא וילי רוטנשטיינר בוויקישיתוף וילי רוטנשטיינר, באתר Transfermarkt וילי רוטנשטיינר, באתר Soccerway וילי רוטנשטיינר, באתר WorldFootball.net וילי רוטנשטיינר, באתר FootballDatabase.eu פרופיל המאמן, באתר Transfermarkt "אי אפשר לחלום על המונדיאל, צריך סבלנות", באתר ‏מאקו‏, 5 בספטמבר 2021 ג'רלד גוסמן, Der PowerPoint-Willi, באתר צייט אונליין, 8 באוקטובר 2015 אורי קופר, לפטופ, הגרסה האוסטרית: מי אתה וילי רוטנשטיינר?, באתר ynet, 27 ביוני 2018 ynet, רשמית: וילי רוטנשטיינר מונה למנהל הטכני של נבחרות ישראל, באתר כלכליסט, 26 ביוני 2018 מוטי פשכצקי, ‏רוטנשטיינר האריך חוזהו: "מרגיש טוב לעבוד בארץ", באתר ‏מאקו‏, 18 במרץ 2019 מוטי פשכצקי, ‏ווילי רוטנשטיינר עוזב את נבחרת ישראל, באתר ערוץ הספורט, 7 בפברואר 2022 ערך זה הוא קצרמר בנושא כדורגלנים ובנושא מאמני כדורגל. אתם מוזמנים לתרום לוויקיפדיה ולהרחיב אותו.